Azkenengo saioa oso emankorra izan zen. Gure betiko dinamikara bueltatu ginene. Zentroz zentro zuen egoera ikusten. Bakoitzak azaldu zuen zein momentutan zegoen, zein tresna eta baliabideak erabili edota erabiliko dituen eta abar. Zuen esperientzien elkartrukaketa oso aberatsa izaten da beti; elkarri asko ikasten diogu.
Aipatu ziren tresnak eta baliabideak wikian zintzilikatzen joango gara, guztiok erabili ahal izateko.
Horrez gain, Hezkuntza Berriztatzeko Zuzendaritzatik zuentzako antolatu duten Formakuntzaren berri eman genuen. Seguraski gure e-mail bat jaso duzue informazioa emateko eta zure partaidetzaz galdetzeko. Sartu hemen zure izena emateko edo bidali iezaguzue e-mail bat zure partaidetza ziurtatzeko. Kontuan izan, ikastetxeko beste pertsona bat edo bi (batzordekoak adibidez) etor daitezke. Hauek ere izena eman behar dute.
FORMAKUNTZA: ZER, NOIZ eta NON
Jardunaldiak gauzatuko dira otsailaren 23an eta martxoaren 2an, 09:00etatik 14:30era. Hitzaldiak Bilboko Juan Crisóstomo de Arriaga Kontserbatorioan (Sarrikon) egingo dira eta Manuel Segura nahiz Juani Mesa (otsailaren 23an) eta Mireia Uranga (martxoaren 2an) izango dira hizlari.
OHARRA: Mesedez, lehen bait lehen bidali zuen datuak. Otsailaren 15erako izenak bidali behar dizkiegu eta… datorren astean oporretan gaude!
Ondo pasa eta laster arte!